Saku Koivu

Saku Antero Koivu (dzimis 1974. gada 23. novembrī Turku, Somijā) ir bijušais somu hokejists, centra uzbrucējs, Somijas hokeja izlases dalībnieks. Nozīmīgāko karjeras daļu Koivu aizvadījis Nacionālās hokeja līgas klubos Monreālas "Canadiens" un Anahaimas "Ducks", ilgstoši bijis "Canadiens" kapteinis. Kopumā 1124 NHL spēlēs atzīmējies ar 832 rezultativitātes punktiem. Somijas izlases rindās kļuvis par 1995. gada Pasaules čempionu, kā arī četrreiz izcīnījis olimpisko spēļu medaļas.

Vairākas sezonas NHL spēlē arī viņa jaunākais brālis Miko Koivu.

 Spēlētāja karjera 
Koivu uzsāka savu profesionālā spēlētāja karjeru SM līgas kluba Turku "TPS" rindās, kurā viņš spēlēja no 1992. līdz 1995. gadam, trijās sezonās atzīmējoties kopā ar 137 rezultativitātes punktiem un divas reizes, 1993. un 1995. gadā, kļūstot par Somijas čempionu. Jau pēc viņa pirmās sezonas TPS viņu 1993. gada NHL draftā ar kopējo 21. numuru izvēlējās Monreālas "Canadiens". Tajā viņš sāka spēlēt vienīgi sākot ar 1995. gadu. No 1999. līdz pat 2009. gadam Koivu bija "Canadiens" kapteinis. 2004.—05. NHL sezonas lokauta laikā uzbrucējs spēlēja TPS vienībā.

2009. gada vasarā hokejists pievienojās Anahaimas "Ducks" vienībai, jau līdz ar pievienošanos tam pildot arī komandas kapteiņa palīga funkcijas. 2014. gada jūnijā "Ducks" ģenerālmenedžeris Bobs Marejs paziņoja, ka līgums ar somu uzbrucēju pagarināts netiks. Septembrī Koivu paziņoja par karjeras beigšanu.

Somijas hokeja izlases sastāvā spēlējis septiņos Pasaules čempionātos, 1994. un 1999. gadā izcīnot sudraba medaļu, bet 2008. gadā - bronzas medaļu. 1995. gadā Koivu kļuva par Pasaules čempionu. Piedalījies arī 1994., 1998., 2006. un 2010. gada Olimpiskajās spēlēs, 1994., 1998. un 2010. gadā izcīnot bronzas medaļu, bet 2006. gadā - sudraba medaļu.

NHL viņam 2002. gadā piešķirta Billa Mastertona balvu, savukārt 2007. gadā Koivu ieguva arī Kinga Klensija balvu. 1995. gadā, kad Koivu otro reizi, kopā ar TPS, kļuva par Somijas čempioniem, viņš jau bija komandas līderis un pēc sezonas beigām saņēma vairākus apbalvojumus. Viņam piešķīra Kultainen kypara balvu kā labākajam spēlētājam pēc citu spēlētāju balsojuma, Jari Kurres balvu kā izslēgšanas kārtas vērtīgākajam spēlētājam, Lasses Oksanena balvu kā regulārās sezonas labākajam spēlētājam un arī Veli-Pekkas Ketolas balvu kā rezultatīvākajam spēlētājam līgā.

 Karjeras statistika 
 Klubu statistika 
     Regulārā sezona   Izslēgšanas kārta Sezona Komanda Līga Sp V RP P-ti SM Sp V RP P-ti SM 1992-93  TPS  SM  46  3  7  10  28  —  —  —  —  — 1993-94  TPS  SM  47  23  30  53  42  11  4  8  12  16 1994-95  TPS  SM  45  27  47  74  73  13  7  10  17  16 1995-96  Monreālas "Canadiens"  NHL  82  20  25  45  40  6  3  1  4  8 1996-97  Monreālas "Canadiens"  NHL  50  17  39  56  38  5  1  3  4  10 1997-98  Monreālas "Canadiens"  NHL  69  14  43  57  48  6  2  3  5  2 1998-99  Monreālas "Canadiens"  NHL  65  14  30  44  38  —  —  —  —  — 1999-00  Monreālas "Canadiens"  NHL  24  3  18  21  14  —  —  —  —  — 2000-01  Monreālas "Canadiens"  NHL  54  17  30  47  40  —  —  —  —  — 2001-02  Monreālas "Canadiens"  NHL  3  0  2  2  0  12  4  6  10  4 2002-03  Monreālas "Canadiens"  NHL  82  21  50  71  72  —  —  —  —  — 2003-04  Monreālas "Canadiens"  NHL  68  14  41  55  52  11  3  8  11  10 2004-05  TPS  SM  20  8  8  16  28  6  3  2  5  30 2005-06  Monreālas "Canadiens"  NHL  72  17  45  62  70  3  0  2  2  2 2006-07  Monreālas "Canadiens"  NHL  81  22  53  75  74  —  —  —  —  — 2007-08  Monreālas "Canadiens"  NHL  77  16  40  56  93  7  3  6  9  4 2008-09  Monreālas "Canadiens"  NHL  65  16  34  50  44  4  0  3  3  2 2009-10  Anahaimas "Ducks"  NHL  71  19  33  52  36  —  —  —  —  — 2010-11  Anahaimas "Ducks"  NHL  75  15  30  45  36  6  1  6  7  6 2011-12  Anahaimas "Ducks"  NHL  74  11  27  38  50  —  —  —  —  — 2012-13  Anahaimas "Ducks"  NHL  47  8  19  27  18  7  1  2  3  6 2013-14  Anahaimas "Ducks"  NHL  65  11  18  29  46  13  0  1  1  8 NHL kopā   1124  255  587  832  809  80  18  41  59  62

 Izlases statistika 
 Gads Izlase Turnīrs Sp V RP P-ti SM 1993  Somija  PČ  6  0  1  1  2 1994  Somija  OS  8  4  3  7  12 1994  Somija  PČ  8  5  6  11  4 1995  Somija  PČ  8  5  5  10  18 1996  Somija  PK  4  1  3  4  4 1997  Somija  PČ  6  2  2  4  2 1998  Somija  OS  6  2  8  10  4 1999  Somija  PČ  10  4  12  16  4 2003  Somija  PČ  7  1  10  11  4 2004  Somija  PK  6  3  1  4  2 2006  Somija  OS  8  3  8  11  12 2008  Somija  PČ  6  0  3  3  4 2010  Somija  OS  6  0  2  2  6

 Ārējās saites 

Kategorija:1974. gadā dzimušie
Kategorija:Somijas hokejisti
Kategorija:Monreālas "Canadiens" spēlētāji
Kategorija:Anahaimas "Ducks" spēlētāji
Kategorija:Hokejisti 1994. gada ziemas olimpiskajās spēlēs
Kategorija:Hokejisti 1998. gada ziemas olimpiskajās spēlēs
Kategorija:Hokejisti 2006. gada ziemas olimpiskajās spēlēs
Kategorija:Hokejisti 2010. gada ziemas olimpiskajās spēlēs
Kategorija:SM līgas čempioni
Kategorija:NHL drafta pirmās kārtas izvēles
Kategorija:1994. gada ziemas olimpisko spēļu medaļnieki
Kategorija:1998. gada ziemas olimpisko spēļu medaļnieki
Kategorija:2006. gada ziemas olimpisko spēļu medaļnieki
Kategorija:2010. gada ziemas olimpisko spēļu medaļnieki
Kategorija:Olimpiskie sudraba medaļnieki hokejā
Kategorija:Olimpiskie bronzas medaļnieki hokejā
Kategorija:Somijas olimpiskie sudraba medaļnieki
Kategorija:Somijas olimpiskie bronzas medaļnieki